Марцін Курч

Марцін Данілавіч Курч (? — пасля 26 лютага 1602) — дзяржаўны і ваенны дзеяч Вялікага Княства Літоўскага.

Войскі віцебскі з 1578, маршалак гаспадарскі ў 1585—1589, ваявода дорпацкі з 1600 года.

З 1560 года як ротмістр удзельнічаў у Інфлянцкай вайне 1558—1582.
У 1567 годзе наглядаў за будаўніцтвам замка ва ўрочышчы Сарыца ў Віцебскім ваяводстве.
Пад камандаваннем Рамана Сангушкі ўдзельнічаў у пераможнай бітве пад Чашнікамі 21 чэрвеня 1567 і ва ўзяцці Улы ў 1569 годзе. У 1580—1582 гадах ваяваў пад Вялікімі Лукамі і Псковам.

За ваенныя заслугі атрымаў урады старосты адзельскага (1576) і фелінскага (1586).

Валодаў маёнткамі ў Гарадзенскім (Уснар), Лідскім, Новагародскім, Ваўкавыскім паветах.

 Сям’я 
Сын каралеўскага двараніна Данілы Сямёнавіча Курча.

Жанаты двойчы: першы раз з Апалоніяй Корсак, дачкой полацкага гараднічага Васіля Міхайлавіча Корсака, а другі раз з Соф’яй Сапегай, дачкой Івана Іванавіча Сапегі і сястрой канцлера Льва Сапегі.

Пакінуў дзяцей Яўстаха, Льва, Марыну, Багдану, Ганну, Раіну, Міхала, Яна, Станіслава, Тарэзу і Марыну.

 Літаратура 


Марцін
Катэгорыя:Сенатары Рэчы Паспалітай
Катэгорыя:Ваяводы дорпацкія
Катэгорыя:Маршалкі гаспадарскія
Катэгорыя:Войскія віцебскія
Катэгорыя:Старосты адзельскія
Катэгорыя:Старосты фелінскія